На основу члана 27 став 5 и члана 135 став 2 Закона о стечају („Службени гласник РС“ бр.104/2009, 99/2011, 71/2012-Одлука УС, 83/2014, 113/2017 и 44/2018), као Националног стандарда о начину и поступку уновчења имовине стечајног дужника - Национални стандард број 5, стечајни управник стечајног дужника:   

 DOO MDN AGRI ZRENJANIN – U STEČAJU

Зрењанин, Савезничка бр.2

адреса за пријем поште: Зрењанин, Трг Др Зорана Ђинђића 2/4

МБ 08798320, ПИБ 10310631

ОБЈАВЉУЈЕ

                                         ПОЗИВ ЗА ДОСТАВЉАЊЕ ПОНУДА

                                                                        за 

вршење услуга процене вредности имовине стечајног дужника и процене вредности стечајног дужника као правног лица на чијој имовини постоје разлучна права

Најзначајнију имовину стечајног дужника чини:

- непокретна имовина : објекти и земљиште уписани у Листу непокретности број 7157 КО Баваниште 1.

 За потребе утврђивања процењене вредности у поступку продаје проценитељ ће користити следеће методе: 

· процену вредности имовине ликвидационом методом

· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

Проценитељ ће такође :

· извршити процену целисходности продаје стечајног дужника: као правног лица у односу на продају имовине стечајног дужника појединачно, продају имовине у пакетима или појединачне продаје имовине стечајног дужника;

· утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима),

Сврха процене

Сврха процене је да се на основу анализе која буде обављена, створе услови за продају стечајног дужника најповољнијим начином продаје и утврди стратегија продаје у циљу остваривања највеће продајне вредности и максимално могућег колективног намирења поверилаца.

Резултати процене ће бити основ за доношење одлуке стечајног управника о начину продаје стечајног дужника, висини ликвидационе вредности имовине стечајног дужника, као и висини вредности стечајног дужника као правног лица. Такође, у склопу процене ликвидационе вредности имовине стечајног дужника потребно је извршити и процену ликвидационе вредности имовине стечајног дужника који су предмет процене, за сврхе идентификовања и приоритетног намирења разлучних (хипотекарних поверилаца). У склопу процене вредности стечајног дужника као правног лица потребно је извршити појединачну процену за целине које су оптерећене разлучним правом и одредити учешће наведених целина и укупно утврђеној вредности стечајног дужника као правног лица.

Метод анализе

Понуђач са којим се закључи уговор, анализе ће вршити на основу одредби Закона о стечају и Националним стандардом број 5 о начину и поступку уновчења имовине стечајног дужника користећи методе прописане овим прописима, а које омогућавају исказивање ликвидационе вредности имовине стечајног дужника и вредности стечајног дужника као правног лица.

Извештај о процени

Извештај о процени мора да садржи следеће:

- предмет процене односно списак имовине која је предмет процене ;

- детаљан опис и техничке карактеристике предмета процене;

- правн мишљење у вези правног статуса имовине која је предмет процене;

- дефиниције и опис метода процене;

- закључак о процењеној ликвидационој вредности имовине стечајног дужника;

- закључак о процењеној вредности стечајног дужника као правног лица;

- процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника;

- списак имовине која је предмет обезбеђеног потраживања разлучних поверилаца;

- учешће вредности процењене имовине која је предмет обезбеђења у односу на процену вредности правног лица (изржено у процентима);

- датум процене;

- доказ о оспособљености за обављање послова проценитеља а посебно за обављање послова процене непокретности у смислу Закона о проценитељима вредности непокретности:,

Процена се доставља стечајном управнику у форми Извештаја о процени, у писаној форми у 4 (четири) примерка, као и електронским путем на адресу: darasic956@gmail.com.

Заинтересовани понуђачи , односно њихови овлашћени представници, могу добити детаљније информације за израду понуде путем e-maila darasic956@gmail.com или на телефон број 069/560-2025, сваког радног дана од 9 до 15 часова. 

 Понуда мора да садржи:

1. Податке о стручним лицима која ће вршити процену

2. Рок у ком ће процена бити урађена;

3. Цену за пружене услуге исказану у динарима ( без ПДВ-а)

4. Рок са исплату накнаде за извршене услуге

Уз понуду обавезно доставизи:

- Доказ о овлашћењу за обављање послова односно обављање делатности процене правних лица и имовине, решење АПР-, лиценце, сертификати, уверења и друга документација издата од стране надлежних органа;

 - Доказ о стручности;

 - Рефернце досадашњег рада

Заинтересовани понуђачи писане понуде подносе најкасније до 15.04.2022. године на адресу канцеларије стечајног управника Драгица Арсић у Зрењанину Трг Др Зорана Ђинђића број 2/4 сваког радног дана од 9 до 15 часова или на e-maila darsic956@gmail.com у у два примерка у затвореној коверти, са јасном назнаком – „Понуда за вршење услуга процене вредности стечајног дужника DOO MDN AGRI ZRENJANIN – U STEČAJU.”
Одабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року, избор понуђача ће извршити стечајни управник. Након донете одлуке о избору најбољег понуђача,  биће обавештени сви понуђачи. 

Наручилац задржава право да по пријему свих понуда донесе Одлуку да ни једног понуђача не изабере, о чему ће се понуђачима доставити писмено обавештење.У случају одустанка од поступка набаке, наручилац неће бити одговоран, ни на који начин, за стварну штету, изгубљену добит или било какву другу штету коју понуђач може услед тога да претрпи.











Стечајни управник











Драгица Арсић

